b'\n_START_ARTICLE_\nMost Fatih Sultan Mehmed\n_START_SECTION_\nOpis\n_START_PARAGRAPH_\nMost se nahaja med Hisar\xc3\xbcst\xc3\xbc (evropska stran) in Kavac\xc4\xb1k (aziska stran). Je gravitacijsko zasidran vise\xc4\x8di most z jeklenimi piloni in vertikalnimi ve\xc5\xa1alkami. Aerodinami\xc4\x8dna vozi\xc5\xa1\xc4\x8dna konstrukcija visi na dvojnih navpi\xc4\x8dnih jeklenih kablih. Most je 1510 m dolg, s \xc5\xa1irino vozi\xc5\xa1\xc4\x8da 39 m. Razdalja med pilonoma (glavni razpon) zna\xc5\xa1a 1090 m, njuna vi\xc5\xa1ina nad niveleto ceste je 105 m. Svetla vi\xc5\xa1ina mostu nad morsko gladino je 64 m._NEWLINE_Za razliko od prvega Bosporskega mostu, ki ima pilone neposredno na obali Bosporja, jih ima ta na vrhu visoke bre\xc5\xbeine. Ker se avtocesta na mostu razteza na obeh straneh do pilonov, izven teh ni polj mostu, ampak le pribli\xc5\xbeno 210 m armiranih blokov, ki podpirajo napeti kabel._NEWLINE_Vozi\xc5\xa1\xc4\x8dna konstrukcija je ravno votlo ohi\xc5\xa1je iz jeklene plo\xc4\x8devine, katere oblika je bila testirana v vetrovniku, zato daje vetru malo odpora, zaradi svojega profila pa se prepre\xc4\x8dijo vibracije in aeroelasti\xc4\x8dno plapolanje.\n_START_SECTION_\nGradnja\n_START_PARAGRAPH_\nMost so zasnovali pri Freeman Fox & Partners in BOTEK Bosphorus Technical Consulting Corp,  kjer so \xc5\xbee zasnovali tudi Bosposki most. Mednarodni konzorcij treh japonskih podjetij (vklju\xc4\x8dno z IHI Corporation in Mitsubishi Heavy Industries), eno italijanski (Impregilo) in eno tur\xc5\xa1ko podjetje (STFA) so izvajali gradbena dela.  Most je bil kon\xc4\x8dan 3. julija 1988, odprl ga je premier Turgut \xc3\x96zal, ki je sam peljal svoj slu\xc5\xbebeni avtomobil kot prvi \xc4\x8dez most. Stro\xc5\xa1ki so zna\xc5\xa1ali US $ 130.000.000\n_START_SECTION_\nPromet\n_START_PARAGRAPH_\nMost stoji na vseevropskem avtocestnem koridorju med Edirno in Ankaro. Avtocestni most ima \xc5\xa1tiri pasove za promet vozil plus en odstavni pas za vsako smer. Na delovnik zjutraj se prometni tokovi dnevnih migracij ve\xc4\x8dinoma odvijajo proti zahodu do evropskega dela, tako da pet od osmih pasov te\xc4\x8de zahodno in samo trije proti vzhodu. Nasprotno, zve\xc4\x8der, pet stez delujejo proti vzhodu in trije pasovi na zahod. Pe\xc5\xa1cem uporaba mostu ni dovoljena. Danes pre\xc4\x8dka most v obe smeri okoli 150.000 vozil na dan, od tega skoraj 65% osebnih avtomobilov.\n_START_SECTION_\nCestnina\n_START_PARAGRAPH_\nMost Fatih Sultan Mehmet je cestninski most, vendar pla\xc4\x8dajo cestnino samo od vozila, ki vozijo iz Evrope v Azijo. Od aprila 2008 cestnine ni mogo\xc4\x8de pla\xc4\x8dati z gotovino, uvedeno je bilo elektronsko cestninjenje. Poleg OGS brezkontaktne pametne nalepke, obstaja tudi HGS sistem._NEWLINE_OGS ali HGS naprave oziroma nalepke je mogo\xc4\x8de dobiti na razli\xc4\x8dnih mestih pred cestninsko postajo na avtocesti ali mostu.'